'เอมันนี่'รุกดิจิทัลเน้นปล่อยกู้คนงาน
A money เดินหน้าปล่อยกู้กลุ่มลูกค้าโรงงาน พร้อมเร่งพัฒนาแพลตฟอร์มบริการสะดวกขึ้น
12 มี.ค. 2562

A money เดินหน้าปล่อยกู้กลุ่มลูกค้าโรงงาน พร้อมเร่งพัฒนาแพลตฟอร์มบริการสะดวกขึ้น
นายคัทสุฮิโกะ มาโดโนะ ประธานเจ้าหน้าที่บริหาร บริษัท ไอร่า แอนด์ ไอฟุล  ผู้ให้บริการบัตรกดเงินสด "เอมันนี่" (A money) เปิดเผยแผนธุรกิจปี 2562 ว่ายังเน้นรุกสินเชื่อส่วนบุคคล ซึ่งได้พัฒนา การให้บริการด้วยการนำแพลตฟอร์ม และเทคโนโลยีใหม่ๆ เข้ามาใช้งานเพิ่มเติม เพื่อเพิ่มประสิทธิภาพการให้บริการลูกค้าในยุคดิจิทัลมากขึ้ รวมทั้งได้ทำการตลาดเชิงรุก
สำหรับกลุ่มเป้าหมายหลักคือ พนักงานบริษัททั้งในเขตชุมชนเมืองและโรงงานอุตสาหกรรม โดยปัจจุบันสาขา 53 แห่ง และบูธ 33 แห่ง และสามารถกดเงินสดผ่านเครื่องเอทีเอ็มของธนาคารพันธมิตร ได้แก่ ธนาคารธนชาต กรุงเทพ กรุงไทย และกสิกรไทย และสามารถชำระเงินผ่านจุดบริการเคาน์เตอร์เซอร์วิสกว่า 1.5 หมื่นแห่ง จุดบริการวันสต๊อปเซอร์วิสที่เทสโก้ โลตัส 2,000 สาขา และบิ๊กซีกว่า 900 สาขา
นายคัทสุฮิโกะ กล่าวว่า แม้ว่าแนวโน้มหนี้ภาคครัวเรือนและหนี้นอกระบบที่มีแนวโน้มสูงขึ้น ทำให้ต้องเข้มงวดและระมัดระวังในการปล่อยสินเชื่อมาก ซึ่งบริษัทมีระบบเครดิตสกอริ่ง เพื่อประเมินความสามารถในการชำระหนี้ของลูกค้าอย่างใกล้ชิด